Ehdotus EUROOPAN PARLAMENTIN JA NEUVOSTON ASETUS asetuksen (EU, Euratom) N:o 883/2013 muuttamisesta prosessuaalisten takeiden valvojan tehtävän perustamiseksi /* COM/2014/0340 final - 2014/0173 (COD) */





PERUSTELUT 1. EHDOTUKSEN TAUSTA Perustelut ja tavoitteet Tämän ehdotuksen tavoitteena on entisestään parantaa Euroopan petostentorjuntaviraston (OLAF) tutkimusten kohteena olevien henkilöiden (asetuksessa ’asianomaiset henkilöt’) prosessuaalisia takeita sekä ottaa huomioon erityinen tapa, jolla EU:n toimielinten jäsenet on valittu tai nimitetty, sekä heidän erityiset vastuunsa, jotka saattavat antaa aihetta erityissäännöksiin kyseisten toimielinten moitteettoman toiminnan turvaamiseksi. Tämän vuoksi OLAFin tutkimuksia koskevaa asetusta N:o 883/2013 on muutettava. Edellä mainitut tavoitteet saavutetaan perustamalla prosessuaalisten takeiden valvojan toimi, johon kuuluvat seuraavat tehtävät: · tutkimusten kohteena olevien henkilöiden prosessuaalisten takeiden rikkomista koskevien kantelujen käsittely; · luvan antaminen OLAFille tiettyjen EU:n toimielinten jäseniin kohdistuvien tutkintatoimenpiteiden toteuttamiseen. Yleinen tausta Toimielimet pääsivät monen vuoden intensiivisten neuvottelujen jälkeen vuonna 2013 yhteisymmärrykseen uudesta oikeudellisesta kehyksestä OLAFin tutkimuksille. Tämä johti tutkimuksia koskevaan asetukseen N:o 883/2013, joka tuli voimaan 1. lokakuuta 2013. Asetuksella muutettiin merkittävästi OLAFin organisaatiota ja tutkintamenettelyjä erityisesti lujittamalla OLAFin hallintoa ja tutkimusten kohteena olevien henkilöiden prosessuaalisia takeita. Näitä muutoksia pannaan parhaillaan täytäntöön. Komissio teki heinäkuussa 2013 ehdotuksen Euroopan syyttäjänvirastosta. Ehdotukseen sisältyy useita prosessuaalisia takeita unionin tasolla. Kyseisen ehdotuksen yhteydessä komissio antoi tiedonannon OLAFin hallinnon parantamisesta ja sen tutkimuksissa sovellettavien menettelytakeiden vahvistamisesta (COM(2013) 533 final). Tiedonannossa esitettiin vaiheittaista lähestymistapaa syyttäjänviraston perustamiseen ja ehdotettiin lisätoimenpiteitä OLAFin hallinnon ja sen tutkimuksissa sovellettavien menettelytakeiden vahvistamiseksi jo ennen syyttäjänviraston perustamista. Voimassa olevat aiemmat säännökset Ehdotuksen tarkoituksena on muuttaa OLAFin tutkimuksia koskevaa Euroopan parlamentin ja neuvoston asetusta (EU, Euratom) N:o 883/2013. Muita säädöksiä EU:n taloudellisten etujen suojaamisesta ovat – neuvoston asetus (Euratom, EY) N:o 2185/1996 komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi; – neuvoston asetus (EY, Euratom) N:o 2988/95 Euroopan yhteisöjen taloudellisten etujen suojaamisesta; – Euroopan parlamentin, Euroopan unionin neuvoston ja Euroopan yhteisöjen komission Euroopan petostentorjuntaviraston (OLAF) sisäisistä tutkimuksista 25 päivänä toukokuuta 1999 tekemä toimielinten välinen sopimus. 2. VAIKUTUSTENARVIOINTIEN TULOKSET Vaikutusten arviointi Ehdotukseen liittyy valmisteluasiakirja (Analysis of Impacts), jossa tarkastellaan erilaisia mahdollisia skenaarioita tähän aloitteeseen sisältyvien toimintapoliittisten tavoitteiden saavuttamiseksi. Näitä tavoitteita ovat EU:n kansalaisten perusoikeuksien suojaaminen mahdollisimman hyvin samalla kun suojellaan mahdollisimman hyvin EU:n taloudellisia etuja ja EU:n toimielinten mainetta. Arvioinnissa tarkastellaan kunkin vaihtoehdon vaikutusta tavoitteiden saavuttamiseen, kustannuksia, vaikutusta institutionaaliseen kehykseen ja hyväksyttävyyttä sidosryhmien keskuudessa. Vaikutusten arvioinnissa havaittiin, että tavoitteet saavutettaisiin tehokkaimmin nimittämällä ulkopuolinen prosessuaalisten takeiden valvoja, joka käsittelisi kanteluja ja antaisi lupia tiettyihin toimielinten jäseniä koskeviin tutkintatoimenpiteisiin. Tämä mahdollistaisi prosessuaalisten oikeuksien lujittamisen kohtuullisin kustannuksin ja vastaisi edelleen tarvetta suojella EU:n taloudellisia etuja tehokkaasti. 3. EHDOTUKSEN OIKEUDELLINEN SISÄLTÖ Ehdotetun toimen lyhyt kuvaus Ehdotuksella on tarkoitus perustaa prosessuaalisten takeiden valvojan toimi. Valvojan tehtävänä olisi tarkastella OLAFin tutkimusten kohteena olevien henkilöiden kanteluja heidän prosessuaalisten takeidensa noudattamatta jättämisestä. Lisäksi valvoja vastaisi luvista tiettyihin EU:n toimielinten jäseniä koskeviin tutkintatoimenpiteisiin. Kanteluja käsitellessään valvoja tarkastelisi, onko asetuksen N:o 883/2013 9 artiklassa säädettyjä prosessuaalisia takeita noudatettu. Hän esimerkiksi tarkastaisi, onko asianomaisen henkilön kutsumisessa kuultavaksi noudatettu määräaikaa, ottamatta kuitenkaan kantaa siihen, onko kuuleminen aiheellista tai miten se pitäisi tehdä. Hän kuulisi molempia osapuolia ennen kuin antaisi OLAFin pääjohtajalle suosituksen, joka ei ole sitova. Jos pääjohtaja päättäisi olla noudattamatta valvojan suositusta, hänen olisi esitettävä syyt valintaansa kansallisille viranomaisille (tai tapauksesta riippuen EU:n asianomaisille toimielimille, elimille tai laitoksille) toimitettavaan lopulliseen tarkastuskertomukseen liitettävässä huomautuksessa. Ottaen huomioon valvojan tehtävien luonteen, tehtävään olisi nimitettävä henkilö, jolla on pitkä kokemus perusoikeuksien ja rikoslainsäädännön aloilta ja joka olisi pätevä tuomarin virkaan vähintään yhdessä jäsenvaltiossa tai EU:n tuomioistuimessa. Hänen olisi kyettävä hoitamaan tehtäviään täysin riippumattomana ja tässä asetuksessa vahvistetuissa määräajoissa. Tämä uusi valitusmenettely ei vaikuta jo olemassa oleviin kantelumenettelyihin, joita tarjoavat esimerkiksi EU:n henkilöstösäännöt, Euroopan oikeusasiamies tai Euroopan tietosuojavaltuutettu. Valvojaa koskevat myös tietosuojaa koskevan asetuksen N:o 45/2001 ja erityisesti sen 2, 4, 25 ja 26 artiklan vaatimukset. Tiettyjen EU:n toimielinten jäseniin kohdistuvien tutkintatoimenpiteiden käytön osalta ehdotetaan, että OLAFin pääjohtajan on pyydettävä valvojalta lupa, jos OLAF aikoo tutkia heidän työtilojaan. Tämä koskee myös asiakirjojen jäljentämistä tai muunlaisten työtiloissa sijaitsevien tietotallenteiden kopiointia. Tämä vaatimus on samankaltainen kuin ehdotuksessa Euroopan syyttäjänviraston perustamisesta, sillä tulevan syyttäjänviraston on hankittava samanlainen lupa jäsenvaltioiden toimivaltaisilta oikeusviranomaisilta. Käytäntö kuvastaa sitä erityistä tapaa, jolla EU:n toimielinten jäsenet on nimitetty tai valittu tehtäväänsä, sekä heidän erityisiä vastuitaan ja asemaansa, joiden perusteella erityissäännökset saattavat olla tarpeen kyseisten toimielinten moitteettoman toiminnan turvaamiseksi. Oikeusperusta Ehdotus perustuu SEUT-sopimuksen 325 artiklaan, joka koskee petosten torjuntaa. Toissijaisuus- ja suhteellisuusperiaatteet Ehdotuksella ei ole vaikutusta jäsenvaltioiden toimivaltaan ja vastuuseen EU:n taloudellisiin etuihin vaikuttavien petosten torjunnassa. Se koskee ainoastaan OLAFin tutkimuksia, joista säädetään nykyisellään EU:n säädöksessä. Lisäksi edellä mainitut toimenpiteet rajoittuvat ehdotettujen tavoitteiden saavuttamisen kannalta välttämättömään, kuten suhteellisuusperiaate edellyttää. 4. TALOUSARVIOVAIKUTUKSET Ehdotuksen talousarviovaikutukset liittyvät pääasiassa henkilöresursseihin. Ehdotuksen hyväksyminen edellyttää prosessuaalisten takeiden valvojan toimen perustamista ja työntekijöiden nimittämistä hänen sihteeristöönsä. Valvoja olisi asemaltaan erityisneuvonantaja palkkaluokassa AD15, mikä vaikuttaa suunniteltujen tehtävien kannalta sopivimmalta asemalta. Sopimukset viisivuotiseksi toimikaudeksi tehtäisiin tässä tapauksessa hallinnollisista syistä muuhun henkilöstöön sovellettavien palvelussuhteen ehtojen 123 artiklan 1 kohdan mukaisesti. Palvelussuhteen ehtojen 123 artiklan 2 kohdan mukaisten velvoitteiden katsotaan täyttyvän nimitysmenettelyssä. Tehtävä olisi osa-aikainen (25 prosenttia ensimmäisenä vuonna ja 50 prosenttia sen jälkeen), ja valvojaa avustaisi sihteeristö, joka muodostuisi alkuvaiheessa kahdesta hallintovirkamiesten tehtäväryhmään kuuluvasta henkilöstä ja yhdestä sihteeriasiain apulaishallintoavustajasta hallintoavustajien tehtäväryhmästä. Sihteeristön henkilömäärää voitaisiin suurentaa tai pienentää työmäärän mukaan. Valvojalla olisi myös sijainen, jonka asema ja palkkaluokka olisivat samat kuin valvojalla. Hän toimisi ainoastaan silloin kun valvoja ei ole käytettävissä. Hallinnollisesti kaikki nämä henkilöt olisivat komission yhteydessä mutta erityistakuilla varmistettaisiin, että he voivat hoitaa tehtäviään täysin riippumattomasti. 2014/0173 (COD) Ehdotus EUROOPAN PARLAMENTIN JA NEUVOSTON ASETUS asetuksen (EU, Euratom) N:o 883/2013 muuttamisesta prosessuaalisten takeiden valvojan tehtävän perustamiseksi EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 325 artiklan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon tilintarkastustuomioistuimen lausunnon,[1] noudattavat tavallista lainsäätämisjärjestystä, sekä katsovat seuraavaa: (1) Euroopan unionin toimielimet ja jäsenvaltiot kiinnittävät paljon huomiota unionin taloudellisten etujen sekä kansalaisten perusoikeuksien suojaamiseen. OLAFin hallinnollisten tutkimusten kohteena olevien henkilöiden prosessuaalisia takeita olisi vahvistettava estämättä OLAFia käyttämästä toimivaltaansa ja hoitamasta tehtäviään. (2) Euroopan parlamentin ja neuvoston asetuksella (EU, Euratom) N:o 883/2013 muutettiin merkittävästi OLAFin tutkimustoimintaa etenkin tarkentamalla OLAFin tutkintamenettelyjä, vahvistamalla OLAFin tutkimusten kohteena olevien henkilöiden prosessuaalisia takeita ja selventämällä valvontakomitean yleistä valvontatehtävää. (3) Komissio esitti 17 päivänä heinäkuuta 2013 antamassaan ja OLAFin hallinnon parantamista sekä prosessuaalisten takeiden vahvistamista koskevassa tiedonannossa ajatuksia siitä, miten OLAFin hallinnollisten tutkimusten kohteena olevien henkilöiden prosessuaalisia takeita voitaisiin vahvistaa jo ennen Euroopan syyttäjänviraston perustamista, josta komissio on tehnyt asetusehdotuksen[2]. (4) OLAFin valvontakomitea antoi joulukuussa 2013 lausunnon N:o 2/2013, jossa se ilmaisi näkemyksenään, että OLAFin tutkimusten kohteena olevien henkilöiden oikeussuojakeinoja heidän oikeuksiensa ja prosessuaalisten takeidensa mahdollisten loukkausten varalta olisi vahvistettava ja että OLAFin olisi perustettava avoimet ja tehokkaat kantelumenettelyt. (5) Prosessuaalisten takeiden jatkuvan korkeatasoisen suojan varmistamiseksi kaikille OLAFin tutkimusten kohteena oleville henkilöille olisi tarjottava paremmat oikeussuojakeinot heidän oikeuksiensa mahdollisten loukkausten varalta. Tämän vuoksi olisi perustettava OLAFin ulkopuolinen ja siitä riippumaton prosessuaalisten takeiden valvojan toimi, jonka tehtävänä olisi valvoa, että OLAF noudattaa asetuksen (EU, Euratom) N:o 883/2013 9 artiklassa tarkoitettujen OLAFin tutkimusten kohteena olevien henkilöiden prosessuaalisia oikeuksia. (6) Jotta kantelut voitaisiin käsitellä asianmukaisessa ajassa ja oikeus puolustukseen toteutuisi, asetuksessa säädettyjä määräaikoja, kuten kutsumisessa kuultavaksi noudatettava määräaika, koskevat kantelut olisi tehtävä ennen kuin asetuksessa säädetty tavanomainen määräaika on päättynyt. (7) Valvoja voitaisiin rekrytoida EU:n toimielinten ulkopuolelta. Valvoja olisi kuitenkin hallinnollisesti komission yhteydessä, mutta hänen täydestä riippumattomuudestaan huolehdittaisiin riittävin takein. Komissio tarjoaisi valvojan hyväksymän tukihenkilöstön. Toimenhakuilmoituksessa olisi tarkennettava toimeen sovellettavat pätevyysvaatimukset ja valintaperusteet. Toimeen kuuluu tehtäviä, jollaiset uskotaan tavallisesti tuomarin virkaan nimitetyille henkilöille, ja hakijoiden on oltava henkilöitä, jotka kykenevät hoitamaan tehtäviään täysin riippumattomasti ja tässä asetuksessa vahvistetuissa määräajoissa. (8) Valvojan toimenkuva olisi määriteltävä sellaiseksi, ettei se vaikuta jo olemassa oleviin kantelumekanismeihin. Kuitenkin jos virkamies tai muu EU:n palveluksessa oleva henkilö tekee valvojalle kantelun, kun samasta aiheesta tehtyä kantelua käsitellään henkilöstösääntöjen 90 a artiklan mukaisesti, menettelyjen yksinkertaistamiseksi pääjohtajan olisi odotettava valvojan suositusta ennen 90 a artiklan mukaisen päätöksen tekemistä. Henkilöstösääntöjen 90 a artiklan mukaisia määräaikoja olisi noudatettava. (9) Tarpeettomien kantelumenettelyjen välttämiseksi valvojan olisi ilmoitettava OLAFille välittömästi, jos sille on tehty kantelu, jotta OLAFilla olisi tilaisuus korjata asia tai selittää, miksi se ei voi noudattaa kantelun tekijän vaatimusta. (10) Valvojan olisi käsiteltävä kantelu nopeasti ja kuulemismenettelyllä, joka ei pääsääntöisesti saa kestää pitempään kuin 15 työpäivää, ja tarkastettava kyseisen tutkintatoimenpiteen laillisuus. Valvojan olisi kuitenkin kunnioitettava OLAFin harkintavaltaa suorittaa meneillä oleva tutkimus, jotta OLAFin riippumattomuus ei vaarantuisi. Jotta valvoja voisi hoitaa tehtäväänsä, OLAFin olisi annettava valvojalle kaikki kanteluun liittyvät tiedot. Valvojan olisi annettava valituksen tekijälle ja OLAFille tilaisuus esittää huomautuksia sen käsiteltäväksi saatetusta asiasta. Jotta OLAF voisi hoitaa tehtäväänsä ja suorittaa tutkimuksen keskeytyksettä, OLAFia ei saisi estää jatkamasta tutkimusta sillä aikaa kun kantelua käsitellään. Kantelun käsittely ei saisi aiheettomasti pidentää OLAFin tutkimusta ja menettelyjä. (11) OLAFin tutkimuksia koskevissa menettelyissä olisi tunnustettava Euroopan unionista tehdyssä sopimuksessa määriteltyjen EU:n toimielinten jäsenten asemaan liittyvät erityispiirteet ja ne olisi otettava huomioon erityissäännöksissä, joilla pyritään varmistamaan sen toimielimen moitteeton toiminta, johon kyseinen henkilö kuuluu. EU:n toimielinten jäsenten poliittinen mandaatti, riippumaton asema, erityisvastuut ja/tai erityinen valinta- tai nimitysmenettely nimittäin erottavat kyseisen henkilön tehtävänsä puolesta, ei henkilökohtaisesti, muista OLAFin tutkimusten kohteena olevista henkilöistä. OLAFin henkilöstön suorittamaan EU:n toimielinten jäsenten työtilojen tutkimiseen jäljennösten ottamiseksi asiakirjoista tai muiden tietotallenteiden kopioimiseksi olisi tämän vuoksi saatava valvojan ennakkolupa. Valvojan olisi arvioitava objektiivisesti OLAFin suunnitteleman tutkintatoimenpiteen laillisuutta ja sitä, voitaisiinko sama tavoite saavuttaa vähemmän yksityisyyteen puuttuvilla menetelmillä. (12) Yksilöiden suojelusta yhteisöjen toimielinten ja elinten suorittamassa henkilötietojen käsittelyssä 18 päivänä joulukuuta 2000 annettua asetusta (EY) N:o 45/2001 on sovellettava tässä asetuksessa tarkoitetussa henkilötietojen käsittelyssä. (13) Tämä asetus ei millään tavoin vähennä jäsenvaltioiden toimivaltaa tai velvollisuuksia toteuttaa toimenpiteitä petosten, lahjonnan ja unionin taloudellisia etuja vahingoittavan muun laittoman toiminnan torjumiseksi. Kantelujen käsittelyn ja ennakkolupien OLAFille myöntämisen antaminen valvojan tehtäväksi on siten täysin Euroopan unionista tehdyn sopimuksen 5 artiklassa vahvistetun toissijaisuusperiaatteen mukaista. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen petosten, lahjonnan ja unionin taloudellisia etuja vahingoittavan muun laittoman toiminnan torjunnan tehostamiseksi, OVAT HYVÄKSYNEET TÄMÄN ASETUKSEN: 1 artikla Muutos asetukseen (EU, Euratom) N:o 883/2013 Muutetaan asetus (EU, Euratom) N:o 883/2013 seuraavasti: 1) Lisätään 2 artiklaan 7 kohdan jälkeen 8 kohta seuraavasti: ”’EU:n toimielimen jäsenellä’ tarkoitetaan Euroopan parlamentin jäsentä, Euroopan neuvoston jäsentä, jäsenvaltion ministeritason edustajaa neuvostossa, Euroopan komission jäsentä, Euroopan unionin tuomioistuimen jäsentä, Euroopan keskuspankin neuvoston jäsentä ja tilintarkastustuomioistuimen jäsentä.” 2) Lisätään 9 artiklan 2 kohdan neljänteen alakohtaan seuraava toinen virke: ”Asianomaiselle henkilölle on kuitenkin lausunnon hankkimisen alussa ilmoitettava hänen oikeutensa, etenkin oikeus itse valitsemaansa avustajaan.” 3) Lisätään 9 artiklan jälkeen 9 a, 9 b ja 9 c artikla seuraavasti: ”9 a artikla Prosessuaalisten takeiden valvoja 1. Viraston tutkimuksen kohteena olevalla henkilöllä on oikeus tehdä prosessuaalisten takeiden valvojalle, jäljempänä ’valvoja’, kantelu, joka koskee 9 artiklassa säädettyjen prosessuaalisten takeiden noudattamista. 2. Kantelu on tehtävä viimeistään kuukauden kuluttua siitä, kun kantelun tekijä on huomannut seikat, joiden hän väittää loukkaavan prosessuaalisia takeita. Kantelua ei voi tehdä sen jälkeen, kun tutkimuksen päättämisestä on kulunut kuukausi. Edellä 9 artiklan 2 ja 4 kohdassa tarkoitettuja määräaikoja koskevat kantelut on tehtävä ennen kyseisissä säännöksissä vahvistettujen määräaikojen päättymistä. 3. Kantelun saatuaan valvoja ilmoittaa asiasta viraston pääjohtajalle ja antaa virastolle mahdollisuuden ratkaista kantelun tekijän esittämä asia 15 työpäivän kuluessa. 4. Virasto toimittaa valvojalle kaikki asiaa koskevat tiedot, jotka ovat välttämättömiä suosituksen antamista varten, sanotun kuitenkaan rajoittamatta tämän asetuksen 10 artiklan soveltamista. 5. Valvoja antaa kantelua koskevan suosituksen kuukauden kuluessa siitä, kun virasto on ilmoittanut asian ratkaisemiseksi toteutettavista toimista, tai 9 a artiklan 3 kohdassa tarkoitetun määräajan päättymisestä. Suositus annetaan virastolle ja tiedoksi valituksen tekijälle. Valvoja voi poikkeustapauksissa, jonka perustelut esitetään pääjohtajalle osoitetussa kirjeessä, päättää jatkaa suosituksen antamisen määräaikaa 15 päivällä. Jos valvoja ei anna suositusta tässä kohdassa säädetyssä määräajassa, kantelun käsittelyn katsotaan päättyneen ilman suositusta. 6. Puuttumatta meneillään olevan tutkimuksen suorittamiseen valvoja tarkastelee kantelua kuulemismenettelyssä. Valvoja voi pyytää todistajia näiden suostumuksesta antamaan kirjallisia tai suullisia selvityksiä, jotka hän katsoo asianmukaisiksi tosiseikkojen varmistamiseksi. 7. Pääjohtaja ei ole velvollinen noudattamaan valvojan asiasta antamaa suositusta. Jos hän päättää olla noudattamatta suositusta, hänen on kuitenkin ilmoitettava valituksen tekijälle ja valvojalle päätöksen keskeiset perustelut, sikäli kuin tämä ei vaikuta meneillään olevaan tutkimukseen, sanotun kuitenkaan rajoittamatta 7 artiklan 5 kohdan soveltamista. Hänen on ilmoitettava syyt valvojan suosituksen noudattamatta jättämiseen perustellussa huomautuksessa, joka liitetään tutkimusta koskevaan loppukertomukseen. 8. Pääjohtaja voi pyytää ilmoittamassaan määräajassa valvojalta lausuntoa mistä tahansa toimivaltaansa kuuluvasta, prosessuaalisiin takeisiin liittyvästä asiasta, mukaan lukien päätöksestä lykätä 9 artiklan 3 kohdassa tarkoitettua ilmoitusta asianomaiselle henkilölle. 9. (Jos EU:n virkamies tai muu sen palveluksessa oleva henkilö tekee pääjohtajalle henkilöstösääntöjen 90 a artiklan mukaisen kantelun ja kyseinen virkamies tai muu palveluksessa oleva henkilö on tehnyt samasta aiheesta kantelun valvojalle, pääjohtaja odottaa valvojan suositusta ennen kanteluun vastaamista, sanotun kuitenkaan rajoittamatta henkilöstösääntöjen 90 a artiklassa säädettyjen määräaikojen soveltamista.) 9 b artikla Ennakkolupa tiettyihin tutkintatoimenpiteisiin 1. Pääjohtajan on hankittava ensin valvojalta lupa, jos virasto aikoo käyttää valtuuksiaan tutkia EU:n toimielimen jäsenen EU:n toimielimen tiloissa sijaitsevan työtilan sisäisessä tutkimuksessa tai ottaa jäljennöksiä kyseisessä työtilassa sijaitsevista asiakirjoista tai kopioida muita siellä sijaitsevia tietotallenteita, riippumatta tietojen tallentamiseen käytetystä tietovälineestä, sanotun kuitenkaan rajoittamatta viraston riippumattomuutta harkittaessa meneillään olevan tutkimuksen jatkamista. Tämän vuoksi virasto antaa valvojalle kaikki lupapyynnön käsittelemiseksi tarvittavat tiedot. Menettely on katsottava luottamukselliseksi, eikä valvoja saa paljastaa asiaan liittyviä tietoja. 2. Tehdessään päätöstä, antaako hän luvan edellä mainittuihin tutkintatoimenpiteisiin, valvoja arvioi objektiivisesti niiden laillisuutta ja tarkastelee, voitaisiinko sama tavoite saavuttaa vähemmän yksityisyyteen puuttuvilla menetelmillä. Valvoja vastaa lupapyyntöön nopeasti ja viimeistään 48 tunnin kuluttua pyynnön vastaanottamisesta. Jos valvoja ei vastaa tässä määräajassa, lupa katsotaan annetuksi. 3. Asianmukaisesti perustelluissa kiireellisissä tapauksissa virasto voi yhteisymmärryksessä valvojan kanssa vaatia, että 2 kohdassa tarkoitettu määräaika lyhennetään 24 tuntiin. Määräaika voidaan myös pidentää enintään 72 tuntiin valvojan asianmukaisesti perustellusta vaatimuksesta. 9 c artikla Valvojan nimittäminen ja asema 1. Euroopan parlamentti, neuvosto ja komissio nimittävät yhteisymmärryksessä valvojan ja hänen sijaisensa viiden vuoden kaudeksi, jota ei jatketa. Heidän toimikautensa päättyessä he jatkavat tehtävässä kunnes heidän tilalleen on nimitetty uudet henkilöt. Komissio laatii Euroopan unionin virallisessa lehdessä julkaistun hakuilmoituksen perusteella luettelon valvojan ja tämän sijaisen tehtäviin soveltuvista pätevistä ehdokkaista sen jälkeen, kun valvontakomitea on antanut myönteisen lausunnon valintamenettelystä. Päätökseen valvojan ja hänen sijaisensa nimittämisestä sisällytetään varallaololuettelo mahdollisista ehdokkaista valvojan tilalle toimikauden loppuajaksi valvojan irtisanoutumisen, kuoleman, pysyvän työkyvyttömyyden tai tehtävästä erottamisen varalta. Valvoja ja hänen sijaisensa ovat hallinnollisesti komission yhteydessä. Komissio järjestää heille sihteeristön läheisessä yhteistyössä valvojan kanssa. 2. Valvoja ja hänen sijaisensa hoitavat tehtäviään täysin itsenäisesti pyytämättä ja ottamatta tehtäviensä hoidossa ohjeita keneltäkään. Heillä ei ole tehtäviä viraston sisällä. He ottavat tehtäviään hoitaessaan huomioon tarpeen soveltaa tehokkaasti Euroopan unionin taloudellisten etujen suojaamista sekä petosten torjuntaa koskevia sääntöjä, jotka on vahvistettu unionin lainsäädännössä. 3. Jos valvoja tai hänen sijaisensa ei enää täytä niitä vaatimuksia, joita valvojan tehtävien hoito edellyttää, tai jos heidän on todettu syyllistyneen vakavaan rikkomukseen, Euroopan parlamentti, neuvosto ja komissio voivat yhteisellä sopimuksella vapauttaa heidät tehtävistään. 4. Valvoja antaa vuosittain kertomuksen toimistaan Euroopan parlamentille, neuvostolle, komissiolle, valvontakomitealle ja virastolle. Kertomuksissa ei viitata tutkittavana oleviin yksittäisiin tapauksiin ja niissä otetaan huomioon tutkimusten luottamuksellisuus myös niiden päättymisen jälkeen.” 2 artikla Tämä asetus tulee voimaan [vuoden kuluttua siitä, kun se on julkaistu Euroopan unionin virallisessa lehdessä]. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja SÄÄDÖSEHDOTUKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi Euroopan parlamentin ja neuvoston asetus asetuksen (EU, Euratom) N:o 883/2013 muuttamisesta prosessuaalisten takeiden valvojan tehtävän perustamiseksi 1.2. Toimintalohko(t) toimintoperusteisessa johtamis- ja budjetointijärjestelmässä (ABM/ABB)[3] Toimintalohko: määritetään 1.3. Ehdotuksen/aloitteen luonne ¨ Ehdotus/aloite liittyy uuteen toimeen. ¨ Ehdotus/aloite liittyy uuteen toimeen, joka perustuu pilottihankkeeseen tai valmistelutoimeen.[4] ý Ehdotus/aloite liittyy käynnissä olevan toimen jatkamiseen. ¨ Ehdotus/aloite liittyy toimeen, joka on suunnattu uudelleen. 1.4. Tavoite (Tavoitteet) 1.4.1. Komission monivuotinen strateginen tavoite (monivuotiset strategiset tavoitteet), jonka (joiden) saavuttamista ehdotus/aloite tukee Petosten torjunta – SEUT-sopimuksen 325 artikla 1.4.2. Erityistavoite (erityistavoitteet) sekä toiminto (toiminnot) toimintoperusteisessa johtamis- ja budjetointijärjestelmässä Erityistavoite nro: 7.1.a Toiminto (toiminnot) toimintoperusteisessa johtamis- ja budjetointijärjestelmässä 24.01. Petostentorjunnan toimintalohkon hallintomenot 1.4.3. Odotettavissa olevat tulokset ja vaikutukset Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen Prosessuaalisten takeiden valvojan tehtävän perustamisella pyritään seuraaviin tuloksiin: - OLAFin tutkimusten kohteena olevien henkilöiden prosessuaalisten oikeuksien suojelun tehostuminen - tutkimuksiin sovellettavien menettelyä koskevien vaatimusten noudattamisen valvonnan tehostuminen - OLAFin tutkimusten kohteena olevien henkilöiden prosessuaalisten takeiden noudattamisen jälkikäteisvalvonta siten, että valvoja toimii kantelujen perusteella - valvojan ennakkolupa tiettyihin tutkintatoimenpiteisiin, jotka koskevat EU:n toimielinten jäseniä (tarkastetaan laillisuus ja se, voitaisiinko samat tavoitteet saavuttaa vähemmän yksityisyyteen puuttuvilla menetelmillä). 1.4.4. Tulos- ja vaikutusindikaattorit Selvitys siitä, millaisin indikaattorein ehdotuksen/aloitteen toteuttamista seurataan - kantelujen nopea käsittely - OLAFin pyytämien lupien antaminen nopeasti EU:n toimielinten jäsenten työtilojen tutkimista ja/tai asiakirjojen jäljentämistä varten. 1.5. Ehdotuksen/aloitteen perustelut 1.5.1. Tarpeet, joihin ehdotuksella/aloitteella vastataan lyhyellä tai pitkällä aikavälillä Prosessuaalisten takeiden valvojan tehtävän perustamisella halutaan tarjota OLAFin sisäisten ja ulkoisten tutkimusten kohteena oleville henkilöille yksi kantelukanava lisää prosessuaalisten oikeuksien mahdollisten loukkausten varalta. Se myös vahvistaa käsitystä OLAFista vastuullisena toimijana. Valvoja myös antaa OLAFille lupia työtilojen tutkimiseen ja asiakirjojen jäljentämiseen, jolloin otetaan huomioon EU:n toimielinten jäsenten erityinen valinta- tai nimitystapa. 1.5.2. EU:n osallistumisesta saatava lisäarvo: Tarpeet, joihin ehdotuksella/aloitteella vastataan lyhyellä tai pitkällä aikavälillä OLAF on EU:n elin, joten kaikki uudet valvontamekanismit olisi asetettava samalle tasolle. Prosessuaalisten takeiden valvoja varmistaa prosessuaalisten oikeuksien suojelun korkeimman tason vaikuttaen mahdollisimman vähän OLAFin tutkimusten kestoon ja tuloksellisuuteen. Hän myös tarkastaa tiettyjen, EU:n toimielinten jäseniin kohdistuvien tutkintatoimenpiteiden laillisuuden ja sen, voitaisiinko samat tavoitteet saavuttaa vähemmän yksityisyyteen puuttuvilla menetelmillä. Tämä menettelytapa on perusteltu, kun otetaan huomioon EU:n toimielinten jäsenten erityisasema, heidän valinta- tai nimitystapansa sekä heidän riippumattomuutensa. 1.5.3. Vastaavista toimista saadut kokemukset Kuulemismenettelystä vastaava neuvonantaja tarjoaa kilpailuasioita koskevissa menettelyissä tutkimuksen kohteena oleville yrityksille tehokkaan valituskanavan siltä varalta, että komissio loukkaa niiden tiettyjä prosessuaalisia oikeuksia. Prosessuaalisten takeiden valvojan on tarkoitus tarjota OLAFin tutkimusten kohteena oleville henkilöille samantapainen (mutta petostentorjuntatutkimusten oikeudelliseen kehykseen mukautettu) valvontamekanismi kuin kilpailun alalla. Tällaisen OLAFin ulkopuolisen kantelumenettelyn perustamista koskevista ehdotuksista on keskusteltu jo aikaisemmin. Komissio oli esittänyt aiemmassa ehdotuksessaan (KOM(2006) 244 lopullinen) OLAFin tutkimuksista annetun asetuksen (EY) N:o 1073/1999 muuttamisesta ’neuvoa-antavan tarkastajan’ käsitteen kun taas muutetussa ehdotuksessa vuodelta 2011 (KOM(2011) 135) ehdotettiin ’tarkastusmenettelyä’. Kummallakin ehdotuksella pyrittiin varmistamaan OLAFin tutkimusten kohteena olevien henkilöiden prosessuaalisten oikeuksien tehokas valvonta. Lainsäätäjä ei kuitenkaan hyväksynyt kumpaakaan ehdotusta, sillä se ei kyennyt sovittamaan yhteen toisaalta riippumattomuutta OLAFista ja toisaalta tarvetta toteuttaa uudistus kustannustehokkaasti ja aiheuttamatta uusia kustannuksia. Komissio ehdottaa nyt, että perustetaan prosessuaalisten takeiden valvojan toimi, joka olisi riippumaton mutta hallinnollisesti komission yhteydessä. Valvojan toimen täydellinen riippumattomuus OLAFista, komissiosta ja muista EU:n toimielimistä taattaisiin selkeästi. Lokakuussa 2013 voimaan tulleessa tarkistetussa OLAFia koskevassa asetuksessa vahvistetaan tietyt prosessuaaliset oikeudet, joita sovelletaan sekä OLAFin sisäisten ja ulkoisten tutkimusten kohteena oleviin henkilöihin että todistajiin. 1.5.4. Yhteensopivuus muiden kyseeseen tulevien välineiden kanssa ja mahdolliset synergiaedut: Tarpeet, joihin ehdotuksella/aloitteella vastataan lyhyellä tai pitkällä aikavälillä Asetuksella N:o 883/2013 pyrittiin vahvistamaan OLAFin hallintoa, lujittamaan prosessuaalisia oikeuksia sisäisissä ja ulkoisissa tutkimuksissa sekä parantamaan OLAFin tiedonvaihtoa toimielinten ja jäsenvaltioiden viranomaisten kanssa. Prosessuaalisten takeiden valvojan toimella täydennetään asetusta N:o 883/2013, sillä valvoja käsittelee asetuksessa säädettyihin oikeuksiin liittyviä kanteluja itsenäisesti. Aloite sopii myös yhteen Euroopan syyttäjänviraston perustamista koskevan asetusehdotuksen kanssa (COM(2013) 534 final). Euroopan syyttäjänviraston perustaminen muuttaa huomattavasti sitä, miten Euroopan unionin taloudellisia etuja vahingoittavia petoksia ja muuta laitonta toimintaa koskevat tutkimukset toteutetaan unionin alueella. Euroopan syyttäjänvirasto suorittaisi sen vastuualueeseen kuuluvan rikollisen toiminnan tutkinnan syyttäjäelimenä. Tähän saakka sitä on tutkinut OLAF, joka tekee hallinnollisia tutkimuksia. Tämän muutoksen myötä Euroopan syyttäjäviraston tutkimusten kohteena oleviin henkilöihin sovelletaan oikeusviranomaiselle tyypillisiä prosessuaalisia takeita. OLAFin tutkimusten kohteena olevien henkilöiden prosessuaalisten oikeuksien vahvistamisella menettelytakeiden valvojan toimen perustamisen myötä valmistellaan jossain määrin Euroopan syyttäjänviraston perustamista. 1.6. Toiminnan ja sen rahoitusvaikutusten kesto ¨ Ehdotuksen/aloitteen mukaisen toiminnan kesto on rajattu. – ¨ Ehdotuksen/aloitteen mukainen toiminta alkaa [PP/KK]VVVV ja päättyy [PP/KK]VVVV. – ¨ Rahoitusvaikutukset alkavat vuonna VVVV ja päättyvät vuonna VVVV. ý Ehdotuksen/aloitteen mukaisen toiminnan kestoa ei ole rajattu. – Käynnistysvaihe alkaa vuonna VVVV ja päättyy vuonna VVVV, – minkä jälkeen toteutus täydessä laajuudessa. 1.7. Hallinnointitapa (hallinnointitavat)[5] Vuoden 2014 talousarviosta lähtien ý Suora hallinnointi, jonka komissio toteuttaa käyttämällä – ý yksiköitään, myös unionin edustustoissa olevaa henkilöstöään – ¨ toimeenpanovirastoja ¨ Hallinnointi yhteistyössä jäsenvaltioiden kanssa ¨ Välillinen hallinnointi, jossa täytäntöönpanotehtäviä on siirretty – ¨ kolmansille maille tai niiden nimeämille elimille – ¨ kansainvälisille järjestöille ja niiden erityisjärjestöille (tarkennettava) – ¨Euroopan investointipankille tai Euroopan investointirahastolle – ¨ varainhoitoasetuksen 208 ja 209 artiklassa tarkoitetuille elimille – ¨ julkisoikeudellisille yhteisöille – ¨ sellaisille julkisen palvelun tehtäviä hoitaville yksityisoikeudellisille elimille, jotka antavat riittävät rahoitustakuut – ¨ sellaisille jäsenvaltion yksityisoikeuden mukaisille elimille, joille on annettu tehtäväksi julkisen ja yksityisen sektorin kumppanuuden täytäntöönpano ja jotka antavat riittävät rahoitustakuut – ¨ henkilöille, joille on annettu tehtäväksi toteuttaa SEU-sopimuksen V osaston mukaisia yhteisen ulko- ja turvallisuuspolitiikan erityistoimia ja jotka nimetään asiaa koskevassa perussäädöksessä. – Jos käytetään useampaa kuin yhtä hallinnointitapaa, huomautuksille varatussa kohdassa olisi annettava lisätietoja. Huomautukset: 2. HALLINNOINTI 2.1. Seuranta- ja raportointisäännöt 2.1.1. Ilmoitetaan sovellettavat aikavälit ja edellytykset. Tarpeet, joihin ehdotuksella/aloitteella vastataan lyhyellä tai pitkällä aikavälillä Prosessuaalisten takeiden valvoja antaa vuosittain kertomuksen toimistaan Euroopan parlamentille, neuvostolle, komissiolle, valvontakomitealle ja virastolle. 2.2. Hallinnointi- ja valvontajärjestelmä 2.2.1. Todetut riskit. Tarpeet, joihin ehdotuksella/aloitteella vastataan lyhyellä tai pitkällä aikavälillä - valvojan riippumattomuuden mahdollinen puute - valvojan sihteeristön mahdollinen henkilöstövaje 2.2.2. Tiedot käyttöön otetusta sisäisen valvonnan järjestelmästä. Tarpeet, joihin ehdotuksella/aloitteella vastataan lyhyellä tai pitkällä aikavälillä Riippumattomuusvaatimus huomioon ottaen valvojaan olisi sovellettava komission 16:ta sisäisen valvonnan standardia kiinnittäen erityistä huomiota tietosuojaan. Lisäksi häntä koskisivat komission sisäisen tarkastuksen suorittamat tarkastukset ja arvioinnit. Jälkitarkastuksen voisi suorittaa Euroopan tilintarkastustuomioistuin. 2.2.3. Arvio tarkastusten kustannustehokkuudesta ja odotettavissa olevasta virheriskin tasosta. Tarpeet, joihin ehdotuksella/aloitteella vastataan lyhyellä tai pitkällä aikavälillä Määritetään, kun (sisäisen tarkastuksen) valvontajärjestelmästä on sovittu. 2.3. Toimenpiteet petosten ja sääntöjenvastaisuuksien ehkäisemiseksi Ilmoitetaan käytössä olevat ja suunnitellut torjunta- ja suojatoimenpiteet Prosessuaalisten takeiden valvojan ja valvontakomitean sekä niiden sihteeristöjen tehtävät on erotettu selkeästi toisistaan. 3. EHDOTUKSEN/ALOITTEEN ARVIOIDUT RAHOITUSVAIKUTUKSET 3.1. Kyseeseen tulevat monivuotisen rahoituskehyksen otsakkeet ja menopuolen budjettikohdat · Talousarviossa jo olevat budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä Moni­vuotisen rahoitus­kehyksen otsake || Budjettikohta || Määräraha- laji || Rahoitusosuudet Numero […][Nimi………………………………………...……….]– Täydennetään, kun asiasta on sovittu sen pääosaston kanssa, johon valvoja hallinnollisesti kuuluu || JM/EI-JM ([6]) || EFTA-mailta[7] || ehdokas­mailta[8] || kolman­silta mailta || varainhoito­asetuksen 21 artiklan 2 kohdan b alakohdassa tarkoitetut rahoitusosuudet || […][XX.YY.YY.YY] || JM/EI-JM || EI || EI || EI || EI · Uudet perustettaviksi esitetyt budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä Moni­vuotisen rahoitus­kehyksen otsake || Budjettikohta || Määräraha- laji || Rahoitusosuudet Numero […][Nimi…...….] || JM/EI-JM || EFTA-mailta || ehdokas­mailta || kolman­silta mailta || varainhoito­asetuksen 21 artiklan 2 kohdan b alakohdassa tarkoitetut rahoitusosuudet || […][XX.YY.YY.YY] || || KYLLÄ/EI || KYLLÄ/EI || KYLLÄ/EI || KYLLÄ/EI 3.2. Arvioidut vaikutukset menoihin [Tämän osan täyttämisessä on käytettävä hallintomäärärahoja koskevaa laskentataulukkoa (tämän rahoitusselvityksen liitteessä oleva toinen asiakirja), joka on asetettava saataville CISNETiin komission sisäistä lausuntokierrosta varten.] 3.2.1. Yhteenveto arvioiduista vaikutuksista menoihin milj. euroa (kolmen desimaalin tarkkuudella) Monivuotisen rahoituskehyksen otsake || Numero || […][Nimi…...….] PO:| <…….> || || || vuosi N[9] || vuosi N+1 || vuosi N+2 || vuosi N+3 || ...ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ  Toimintamäärärahat || || || || || || || || Budjettikohdan numero || Sitoumukset || (1) || || || || || || || || Maksut || (2) || || || || || || || || Budjettikohdan numero || Sitoumukset || (1a) || || || || || || || || Maksut || (2 a) || || || || || || || || Tiettyjen ohjelmien määrärahoista katettavat hallintomäärärahat[10] || || || || || || || || Budjettikohdan numero || || (3) || || || || || || || || <….> PO:n määrärahat YHTEENSÄ || Sitoumukset || =1+1a +3 || || || || || || || || Maksut || =2+2a +3 || || || || || || || ||  Toimintamäärärahat YHTEENSÄ || Sitoumukset || (4) || || || || || || || || Maksut || (5) || || || || || || || ||  Tiettyjen ohjelmien määrärahoista katettavat hallintomäärärahat YHTEENSÄ || (6) || || || || || || || || Monivuotisen rahoituskehyksen OTSAKKEESEEN <….> kuuluvat määrärahat YHTEENSÄ || Sitoumukset || =4+ 6 || || || || || || || || Maksut || =5+ 6 || || || || || || || || Jos ehdotuksella/aloitteella on vaikutuksia useampaan otsakkeeseen:  Toimintamäärärahat YHTEENSÄ || Sitoumukset || (4) || || || || || || || || Maksut || (5) || || || || || || || ||  Tiettyjen ohjelmien määrärahoista katettavat hallintomäärärahat YHTEENSÄ || (6) || || || || || || || || Monivuotisen rahoituskehyksen OTSAKKEISIIN 1–4 kuuluvat määrärahat YHTEENSÄ (Viitemäärä) || Sitoumukset || =4+ 6 || || || || || || || || Maksut || =5+ 6 || || || || || || || || Monivuotisen rahoituskehyksen otsake || 5 || ”Hallintomenot” milj. euroa (kolmen desimaalin tarkkuudella) || || || 2015 || 2016 || 2017 || 2018 || 2019 || 2020 || YHTEENSÄ PO:| <…> - määritettävä ||  Henkilöresurssit || 0,198 || 0,396 || 0,396 || 0,396 || 0,396 || 0,396 || 2,178 § Muut toimintakulut (Erityisneuvonantaja ja sijainen) || 0,045 || 0,090 || 0,090 || 0,090 || 0,090 || 0,090 || 0,495  Muut hallintomenot || 0,01 || 0,01 || 0,01 || 0,01 || 0,01 || 0,01 || 0,06 <….> PO YHTEENSÄ || Määrärahat || 0,253 || 0,496 || 0,496 || 0,496 || 0,496 || 0,496 || 2,733 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 0,253 || 0,496 || 0,496 || 0,496 || 0,496 || 0,496 || 2,733 milj. euroa (kolmen desimaalin tarkkuudella) || || || 2015 || 2016 || 2017 || 2018 || 2019 || 2020 || YHTEENSÄ Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 0,253 || 0,496 || 0,496 || 0,496 || 0,496 || 0,496 || 2,733 Maksut || 0,253 || 0,496 || 0,496 || 0,496 || 0,496 || 0,496 || 2,733 3.2.2. Arvioidut vaikutukset toimintamäärärahoihin – ¨ Ehdotus/aloite ei edellytä toimintamäärärahoja. – ¨ Ehdotus/aloite edellyttää toimintamäärärahoja seuraavasti: Maksusitoumusmäärärahat, milj. euroa (kolmen desimaalin tarkkuudella) Tavoitteet ja tuotokset ò || || || vuosi N || vuosi N+1 || vuosi N+2 || vuosi N+3 || ...ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ TUOTOKSET Tyyppi[11] || Keskimäär. kustannukset || Lukumäärä || Kustannus || Lukumäärä || Kustannus || Lukumäärä || Kustannus || Lukumäärä || Kustannus || Lukumäärä || Kustan­nus || Lukumäärä || Kustannus || Lukumäärä || Kustannus || Lukumäärä yhteensä || Kustannukset yhteensä ERITYISTAVOITE 1[12] || || || || || || || || || || || || || || || || - tuotos || || || || || || || || || || || || || || || || || || - tuotos || || || || || || || || || || || || || || || || || || - tuotos || || || || || || || || || || || || || || || || || || Välisumma erityistavoite 1 || || || || || || || || || || || || || || || || ERITYISTAVOITE 2 || || || || || || || || || || || || || || || || - tuotos || || || || || || || || || || || || || || || || || || Välisumma erityistavoite 2 || || || || || || || || || || || || || || || || KUSTANNUKSET YHTEENSÄ || || || || || || || || || || || || || || || || 3.2.3. Arvioidut vaikutukset hallintomäärärahoihin 3.2.3.1. Yhteenveto – ¨ Ehdotus/aloite ei edellytä hallintomäärärahoja. – ý Ehdotus/aloite edellyttää hallintomäärärahoja seuraavasti: milj. euroa (kolmen desimaalin tarkkuudella) || 2015 || 2016 || 2017 || 2018 || 2019 || 2020 || YHTEENSÄ Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || || || || || || || Henkilöresurssit || 0,198 || 0,396 || 0,396 || 0,396 || 0,396 || 0,396 || 2,178 Muut toimintakulut (Erityisneuvonantaja ja sijainen) || 0,045 || 0,090 || 0,090 || 0,090 || 0,090 || 0,090 || 0,495 Muut hallintomenot || 0,01 || 0,01 || 0,01 || 0,01 || 0,01 || 0,01 || 0,06 Monivuotisen rahoituskehyksen OTSAKE 5, välisumma || 0,253 || 0,496 || 0,496 || 0,496 || 0,496 || 0,496 || 2,733 YHTEENSÄ || 0,253 || 0,496 || 0,496 || 0,496 || 0,496 || 0,496 || 2,733 Henkilöresursseja koskeva määrärahatarve katetaan toimen hallinnointiin jo osoitetuilla pääosaston määrärahoilla ja/tai pääosastossa toteutettujen uudelleenjärjestelyjen tuloksena saaduilla määrärahoilla sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa. Henkilöresursseja koskevat luvut muodostuvat kuluista, joita aiheutuu kahden AD-palkkaluokkaan ja yhden AST/SC-palkkaluokkaan kuuluvan henkilön palkkaamisesta. Ensimmäisen vuoden luku on puolet pienempi, koska valvojan ensimmäisen vuoden työmäärä on oletettavasti pienempi. Muita toimintakuluja koskevat luvut muodostuvat valvojasta, joka on AD15-palkkaluokkaan kuuluva erityisneuvonantaja ja jolle maksetaan palkkaa todellisten työpäivien mukaan. Lukuihin sisältyvät myös kulut sijaisesta. Niitä ei tarvitse esittää erikseen eikä sijaisesta aiheudu lisäkuluja, sillä hänen tehtävänsä on ainoastaan toimia valvojan sijaisena, jolloin valvojalle ei makseta palkkaa. Oletetun työmäärän vuoksi valvojan (ja hänen sijaisensa) tehtävä on osa-aikainen: arviolta 25 prosenttia tavanomaisesta täysiaikaisesta kuukausittaisesta työajasta ensimmäisen toimintavuoden aikana (5,5 päivää kuukaudessa) ja 50 prosenttia sen jälkeen (11 päivää kuukaudessa). Lisäksi työmatkoja arvioidaan aiheutuvan kuukausittain kaksi päivää. 3.2.3.2. Henkilöresurssien arvioitu tarve – ¨ Ehdotus/aloite ei edellytä henkilöresursseja. – ý Ehdotus/aloite edellyttää henkilöresursseja seuraavasti: Arvio kokoaikaiseksi henkilöstöksi muutettuna || 2015 || 2016 || 2017 || 2018 || 2019 || 2020 XX 01 01 01 (päätoimipaikka ja komission edustustot EU:ssa) || 1,5 || 3 || 3 || 3 || 3 || 3 XX 01 01 02 (edustustot EU:n ulkopuolella) || || || || || || XX 01 05 01 (epäsuora tutkimustoiminta) || || || || || || 10 01 05 01 (suora tutkimustoiminta) || || || || || ||  Ulkopuolinen henkilöstö (kokoaikaiseksi muutettuna)[13] || XX 01 02 01 (kokonaismäärärahoista katettavat sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || XX 01 02 02 (sopimussuhteiset ja paikalliset toimihenkilöt, kansalliset asiantuntijat, vuokrahenkilöstö ja nuoremmat asiantuntijat EU:n ulkopuolisissa edustustoissa) || || || || || || XX 01 04 yy[14] || - päätoimipaikassa || || || || || || - EU:n ulkop. edustustoissa || || || || || || XX 01 05 02 (epäsuora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || 10 01 05 02 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) || || || || || || Muut budjettikohdat: 25 01 02 03 || 0,25 || 0,5 || 0,5 || 0,5 || 0,5 || 0,5 YHTEENSÄ || 1,75 || 3,5 || 3,5 || 3,5 || 3,5 || 3,5 XX viittaa kyseessä olevaan toimintalohkoon eli talousarvion osastoon. Henkilöresurssien tarve katetaan toimen hallinnointiin jo osoitetulla pääosaston henkilöstöllä ja/tai pääosastossa toteutettujen henkilöstön uudelleenjärjestelyjen tuloksena saadulla henkilöstöllä sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa. Kuvaus henkilöstön tehtävistä: Virkamiehet ja väliaikaiset toimihenkilöt || OLAFin tutkimusten kohteena olevien henkilöiden prosessuaalisia oikeuksia koskevien kantelujen vastaanotto ja käsittely Ulkopuolinen henkilöstö || 3.2.4. Yhteensopivuus nykyisen monivuotisen rahoituskehyksen kanssa – ý Ehdotus/aloite on nykyisen monivuotisen rahoituskehyksen mukainen. – ¨ Ehdotus/aloite edellyttää monivuotisen rahoituskehyksen asianomaisen otsakkeen rahoitussuunnitelman muuttamista. Selvitys rahoitussuunnitelmaan tarvittavista muutoksista, mainittava myös kyseeseen tulevat budjettikohdat ja määrät – ¨ Ehdotus/aloite edellyttää joustovälineen varojen käyttöön ottamista tai monivuotisen rahoituskehyksen tarkistamista[15]. Selvitys tarvittavista toimenpiteistä, mainittava myös kyseeseen tulevat rahoituskehyksen otsakkeet, budjettikohdat ja määrät 3.2.5. Ulkopuolisten tahojen rahoitusosuudet – ý Ehdotuksen/aloitteen rahoittamiseen ei osallistu ulkopuolisia tahoja. – Ehdotuksen/aloitteen rahoittamiseen osallistuu ulkopuolisia tahoja seuraavasti (arvio): määrärahat, milj. euroa (kolmen desimaalin tarkkuudella) || vuosi N || vuosi N+1 || vuosi N+2 || vuosi N+3 || ...ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || Yhteensä Rahoitukseen osallistuva taho || || || || || || || || Yhteisrahoituksella katettavat määrärahat YHTEENSÄ || || || || || || || || 3.3. Arvioidut vaikutukset tuloihin – ý Ehdotuksella/aloitteella ei ole vaikutuksia tuloihin. – ¨ Ehdotuksella/aloitteella on vaikutuksia tuloihin seuraavasti: – ¨ vaikutukset omiin varoihin – ¨ vaikutukset sekalaisiin tuloihin milj. euroa (kolmen desimaalin tarkkuudella) Tulopuolen budjettikohta || Käytettävissä olevat määrärahat kuluvana varainhoito­vuonna || Ehdotuksen/aloitteen vaikutus[16] vuosi N || vuosi N+1 || vuosi N+2 || vuosi N+3 || ...ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) Momentti …. || || || || || || || || Vastaava(t) menopuolen budjettikohta (budjettikohdat) käyttötarkoitukseensa sidottujen sekalaisten tulojen tapauksessa: Selvitys tuloihin kohdistuvan vaikutuksen laskentamenetelmästä [1] EUVL C , , s. . [2] COM(2013) 534 final, 17.7.2013. [3] ABM: toimintoperusteinen johtaminen; ABB: toimintoperusteinen budjetointi. [4] Sellaisina kuin nämä on määritelty varainhoitoasetuksen 54 artiklan 2 kohdan a ja b alakohdassa. [5] Kuvaukset eri hallinnointitavoista ja viittaukset varainhoitoasetukseen ovat saatavilla budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html [6] JM = jaksotetut määrärahat; EI-JM = jaksottamattomat määrärahat. [7] EFTA: Euroopan vapaakauppaliitto. [8] Ehdokasmaat ja soveltuvin osin Länsi-Balkanin mahdolliset ehdokasmaat. [9] Vuosi n on ehdotuksen/aloitteen toteutuksen aloitusvuosi. [10] Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta. [11] Tuotokset ovat tuloksena olevia tuotteita ja palveluita (esim. rahoitettujen opiskelijavaihtojen määrä tai rakennetut tiekilometrit). [12] Kuten kuvattu kohdassa 1.4.2. ”Erityistavoitteet”. [13] sopimussuhteiset toimihenkilöt, paikalliset toimihenkilöt, kansalliset asiantuntijat, vuokrahenkilöstö, nuoremmat asiantuntijat EU:n ulkopuolisissa edustustoissa. [14] Toimintamäärärahoista katettavan ulkopuolisen henkilöstön enimmäismäärä (entiset BA-budjettikohdat). [15] Katso (vuodet 2007–2013 kattavan) toimielinten sopimuksen 19 ja 24 kohta. [16] Perinteiset omat varat (tulli- ja sokerimaksut) on ilmoitettava nettomääräisinä eli bruttomäärästä on vähennettävä kantokuluja vastaava 25 prosentin osuus.